צ'בי צ'ייס

ממוזער|250px|צ'בי צ'ייס וג'ייני, אשתו השלישית והנוכחית, אפריל 2007
קורנליוס קריין "צ'בי" צ'ייס (באנגלית: Cornelius Crane "Chevy" Chase; נולד ב-8 באוקטובר 1943) הוא שחקן קולנוע, טלוויזיה, תסריטאי, וקומיקאי אמריקאי. זוכה שלושה פרסי אמי.

ביוגרפיה
צ'ייס נולד ב-1943 במנהטן שבניו יורק, ארצות הברית, למשפחה עשירה מהמעמד העליון. אביו, "נד" צ'ייס היה עיתונאי, סופר ועורך ידוע בזכות עצמו, ובנו של צייר לא פחות ידוע. אימו, קתלין לבית בראונינג הייתה לבריתנית - כותבת טקסטים של יצירות מוזיקליות, ופסנתרנית, צאצאית למתיישבים שהגיעו לארצות הברית עוד במייפלאואר, בראשית המאה ה-17. היא אומצה בילדותה על ידי אביה החורג העשיר קורנליוס ואנדרבילט קריין ומכאן גם שמו האמיתי של צ'בי צ'ייס בנה - קורנליוס קריין. שניים מאבותיו של צ'ייס היו ראשי עיריית ניו יורק ואב קדום אחר היה גנרל מפקד המיליציה של המושבה ניו יורק בעת המהפכה האמריקאית והקמת ארצות הברית. את השם צ'בי צ'ייס העניקה לו סבתו, בגלל מוצאה הסקוטי - אנגלי. השם מבוסס על תוכנן של שתי בלדות מפורסמות בשם זה, המספרות על חבורת ציידים אנגלים בראשות אציל אנגלי, שפלשו לאדמותיו של אציל סקוטי וגרמו בכך לקרב עקוב מדם בין אנגליה לסקוטלנד בימי הביניים. הוריו של צ'ייס התגרשו בהיותו בן ארבע. שניהם נפטרו ב-2005.

 קריירה 
מוזיקאי
צ'ייס הוא בעל תואר ראשון בספרות אנגלית - 1967. הוא מתופף ופסנתרן מוכשר, בעל שמיעה מוזיקלית אבסולוטית, אשר היה חלק ממספר להקות, שאחת מהן אפילו הצליחה במידה מסוימת והוציאה אלבום מוזיקלי אחד. בתקופה שעד 1973 הוא הספיק גם לככב בסרטון קצרצר, לכתוב תסריטים למספר תוכניות טלוויזיה ואף כתב למגזין "MAD". לפרנסתו הוא נאלץ לעבוד באותה תקופה בשורת עבודות דחק, כמו שליח, נהג מונית, נהג משאית, פועל בניין, מלצר ועוד. הוא השתמט משירות צבאי בתקופת מלחמת וייטנאם, בטענה (כוזבת לדבריו), שהוא הומוסקסואל. בשנת 1984 הופיע בוידאו קליפ של השיר "Ghostbusters", שיר הנושא של הסרט מכסחי השדים, שיצא באותה השנה. בשנת 1986 הופיע לצד פול סיימון בווידאו קליפ You Can Call Me Al שזכה לשבחים רבים, והיה מהשירים המצליחים של אותה השנה כולל הווידאו קליפ של השניים, מתוך האלבום השביעי של סיימון "Graceland", כאשר צ'ייס מדקלם בקליפ את כל השיר שביצע סיימון, לימים אמר סיימון שצירף את צ׳'ייס בהיותו קומיקאי מבריק, כולל הריקוד והחלפת כלי הנגינה שהיה מצחיק ומיוחד, וכן בולט בקליפ היה הבדלי הגבוה בין השניים שצ'ייס מתנשא ל-1.93 ס"מ לעומותו של פול סיימון שגובהו מעט מעל 1.60 ס"מ.

קומיקאי
ב-1973, במקביל לנישואיו לאשתו הראשונה סוזן (לבית היואיט) החל צ'ייס גם בקריירה הממשית שלו, כקומיקאי. הוא השתתף במשך כשנה, מנובמבר 1973 עד דצמבר 1974, בתוכנית הרדיו השבועית National Lampoon, יחד עם שורת קומיקאים לעתיד אחרים, כמו ביל מארי, גילדה רדנר, ג'ון בלושי, ריצ'רד בלזר ועוד. כמו כן, הופיע מעט גם בתיאטרון ובסרט נוסף - The Groove Tube, שהיה בעצם סרטו האמיתי הראשון. באוקטובר 1975 הוא החל להופיע בתוכנית החדשה אז, של NBC, סאטרדיי נייט לייב - Saturday Night Live, בה הוא השתתף בשתי העונות הראשונות וכתב תסריטים לרבים מהמערכונים. הוא זכה בהכרה כלל ארצית כקומיקאי, בעקבות חיקוייו לנשיא ארצות הברית ג'רלד פורד, לו הוא הצליח ליצור תדמית של "קלוץ" מגושם וכושל.

צ'ייס זכה בשני פרסי אמי לשנת 1976, הן בגין תסריטים שכתב לתוכנית והן בגין משחקו בה. באותה שנה, בסיום העונה השנייה של סאטרדיי נייט לייב הוא עזב את התוכנית ועבר ללוס אנג'לס. גם לאחר שעזב את התוכנית ועד היום הוא מוזמן מפעם לפעם לשמש כמארח אורח בה, מופיע בה ומתראיין בנוגע אליה.

 חיים אישיים 
בפברואר 1976 התגרש צ'ייס מסוזן, אשתו הראשונה, ובדצמבר 1976 הוא נישא לז'קלין קרלין. נישואיהם ארכו כארבע שנים. בנובמבר 1980 הוא התגרש גם ממנה וכעבור כשנה וחצי, ביוני 1982 הוא נישא בשלישית, לאשתו הנוכחית, ג'ייני לבית לוק. ג'ייני הייתה מתאמת הפקה בסרטו מ-1981, "מתחת לקשת בענן". לאחר נישואיהם היא שיחקה בתפקיד משנה בסרטו מ-1983, "חופשה". לבני הזוג צ'ייס יש שלוש בנות (נולדו בשנים: 1983, 1985, 1988) והם גרים בעיר בדפורד, במדינת ניו יורק.

ב-1980 התבדח צ'ייס וטען שקרי גרנט הומוסקסואל. אף על פי שבעבר הושמעו גם מכיוונים אחרים טענות שכאלה, הפעם הזו הייתה הפעם היחידה בה גרנט הגיב על הטענה והגיש תביעת דיבה כנגד צ'ייס. השניים התפשרו בסופו של דבר מחוץ לכותלי בית המשפט וצ'ייס לא חזר יותר על הטענה הזו.

צ'ייס הנחה את טקס מתן פרסי אוסקר פעמיים, בשנים 1987 (יחד עם גולדי הון ופול הוגאן) וב-1988 (לבדו).

ב-1996 זכה צ'ייס בפרס הרווארד למפון למפעל חיים.

צ'ייס החל גם בפעילות פוליטית למען המפלגה הדמוקרטית האמריקאית, והחל לגייס תרומות למען פוליטיקאים דמוקרטים בארצות הברית.

נודע גם כאקטיביסט למען איכות הסביבה.

פילמוגרפיה
לאחר שעזב ב-1976 את ה"סאטרדיי נייט לייב" ועבר ללוס אנג'לס התמקדה הקריירה של צ'ייס בעיקר במשחק בסרטים ותוך עשר שנים בערך, לקראת סוף שנות השמונים, הגיע שכרו לכ-7 מיליון דולר לסרט. תקופה זו נחשבת לשיא הקריירה שלו והחל משנות התשעים נחלו סרטיו כישלון יחסי, בזה אחר זה והקריירה שלו כשחקן קולנוע דעכה במידה רבה. גם תוכנית האירוח שהחל בה ב-1993, ברשת הטלוויזיה האמריקאית FOX, ירדה לאחר שישה שבועות בלבד. למרות זאת, עד היום צ'ייס לא מפסיק להופיע, לפחות בסרט אחד מדי שנה - שנתיים, הוא מופיע כשחקן אורח בסדרות טלוויזיה שונות (למשל "חוק וסדר" המוקרנת גם בישראל) ומופיע בסרטוני פרסומת מצליחים. בין השנים 2009 -2014 השתתף צ'ייס בקומדיית המצבים הטלוויזיונית "קומיוניטי" ששודרה גם בישראל. צ'ייס עזב את התוכנית טרם עונתה האחרונה.

להלן רשימת הסרטים בהם השתתף צ'בי צ'ייס:

 שנה שם הסרט תפקיד הערות1968Walk... Don't Walkהולך רגלסרט בן 5 דקות1974The Groove TubeThe Fingers/Geritan/Four Leaf Clover1976Tunnel Visionבתפקיד עצמו1978תרגיל לבלשית מתחילהטוני קרלסון - בלשעם גולדי הון ודאדלי מור 1980Oh Heavenly Dogבראונינג - חוקר פרטיעם ג'יין סימור ועומר שריףCaddyshackטיי ווב - פלייבויעם רודני דיינג'רפילד וביל מאריSeems Like Old Timesניקולס גרדיניה - שודד בנקעם גולדי הון וצ'ארלס גרודין, תסריט - ניל סיימון 1981Under the Rainbowברוס ת'ורפ - סוכן חשאיעם קארי פישרModern Problemsמקס פידלר 1983נסיעה נעימה, המפתחות בפניםקלרק גריסוולדעם בוורלי ד'אנג'לו ורנדי קוויידDeal of the Centuryאדי מונץ - סוחר נשקעם סיגורני ויבר 1985Fletchאירווין "פלאטש" פלטשרחופשה מטורפת באירופהקלרק גריסוולדSpies Like Usאמת' פיץ - יום1986שלושה אמיגוס (!Three Amigos¡)דסטי בוטומס 1988The Couch TripCondom FatherFunny Farmאנדי פרמרCaddyshack IIטיי וובעם דן אקרויד 1989Fletch Livesאירווין "פלאטש" פלטשרעם האל הולברוקכיף של חופשהקלרק גריסוולדעם בוורלי ד'אנג'לו, וג'וליה לואי-דרייפוס1991Nothing But Troubleכריס ת'ורןעם דן אקרויד ודמי מור 1992מרדף שקוףניק האלוויעם דריל האנה וסם נילHeroDeke - Channel 4 News Director1993אחרון גיבורי הפעולהבתפקיד עצמו1994שוטרים וגנבים בע"מנורמן רוברסון1995Man of the Houseג'ק סטארג'ס1997חופשה מטורפת בווגאסקלרק גריסוולד1998עבודה מלוכלכתDr. Farthingשל בוב סאגט2000Snow Dayטום ברנדסטון 2002VacuumsMr. Punchמחוז אורנג'Principal Harbert 2003Bad Meatחבר הקונגרס ברנרד פ. גרילי2004Rent-a-Husbandפול פארמסןכלב הקראטהצ'ו צ'ו (דיבוב)סרט טלוויזיה2005Ellie Parkerדניס שוורצבאוםעם נעמי ווטס 2006Doogalרכבתקול בלבד, עם קולה של וופי גולדברגZoomדוקטור גרנטעם טים אלן וקורטני קוקס2007Funny Moneyהנרי פרקינסעם מייקל מדסן וטוני קרטיס 2009Stay Coolמרשל המנהלGoose on the Looseקונגרב מדוקס 2010מכונת זמן בג'קוזיאיש תיקוניםתפקיד קטן. הכוכב - ג'ון קיוזקJack and the BeanstalkAntipodeNot Another Not Another Movieמקס סטורם2013Before I Sleepחופר הקברים2014חולה אהבהלסטרWishin' and Hopin'פליקס2015בדרך לג'קוזי עוצרים בזמןאיש תיקונים2018The Last Movie Starסוני2019הצחוק האחרוןאל הארט, אמרגן2020האחד והיחיד מר דנדיצ'בי

 לקריאה נוספת 
 I'm Chevy Chase...and You're Not (The Authorized Biography) by Rena Fruchter. Virgin Books, 2007. .
 Who's Who in Comedy by Ronald L. Smith. Pg. 102-103. New York: Facts on File, 1992. .
 Live From New York: An Uncensored History of Saturday Night Live by Tom Shales and James Andrew Miller. Back Bay Books.

 קישורים חיצוניים 

 ביוגרפיה קצרה ותמונות מסרטי צ'בי צ'ייס, באתר Movieactors
 ביוגרפיה קצרה ופירוט סרטי צ'בי צ'ייס, באתר Yahoo movies

 הערות שוליים 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:תסריטאי טלוויזיה אמריקאים
קטגוריה:מנחי טלוויזיה אמריקאים
קטגוריה:מנחי האוסקר
קטגוריה:סאטרדיי נייט לייב
קטגוריה:זוכי אמי בפריים טיים: הופעה בתוכנית מוזיקלית
קטגוריה:זוכי אמי בפריים טיים: תסריט
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים ממוצא הולנדי
קטגוריה:בוגרי בארד קולג'
קטגוריה:אמריקאים שנולדו ב-1943